
Rīgā,				   			        2026. gada 21. maijā plkst.11:00

Sēdē piedalās:
Iepirkuma komisijas priekšsēdētāja – Kristīne Zālīte
Iepirkuma komisijas priekšsēdētājas vietniece – Linda Miķelsone
Iepirkuma komisijas, turpmāk arī “komisija”, locekļi:
Ieva Gaile
Arnis Kudiņš
Jānis Biedriņš
Lāsma Beļkus
Uldis Dreimanis

Pieaicinātie eksperti (bez balsstiesībām):
Iluta Dzene

Sēdi vada iepirkuma komisijas priekšsēdētāja  – K.Zālīte
Sēdi protokolē iepirkuma komisijas locekle – L.Beļkus 

Komisijas izveidošanas pamatojums: valdes priekšsēdētāja 2025. gada 5. novembra rīkojums Nr. 01-05-01/2025/115 (ar grozījumiem).

Sēde notiek attālināti, izmantojot videokonferences režīmu.

Darba kārtība:
1. Ieinteresētā kandidāta lūguma izskatīšana, atbildes sniegšana, pieteikumu iesniegšanas termiņa pagarinājums.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 7 (septiņi) balsstiesīgi locekļi, tad ne mazāk kā 5 (pieci) locekļi). Tiek konstatēts, ka sēdē piedalās 7 (septiņi) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2026. gada 20. maijā EIS e-konkursu apakšsistēmā www.eis.gov.lv saņēma ieinteresētā kandidāta lūgumu iepirkuma procedūrā “PKI platformas iegāde un datu migrācija”, identifikācijas Nr. LVRTC 2025/38 (turpmāk – Iepirkums).
Komisijas locekļi apspriež lūgumu. Iepirkuma komisijas priekšsēdētāja K.Zālīte norāda, ka termiņi jaunā risinājuma ieviešanai, tajā skaitā ņemot vērā eIDAS regulas prasības, ir ļoti saspringti, tādēļ Pasūtītājs nevar pagarināt pieteikumu iesniegšanas termiņu par 3 nedēļām. Vienlaikus, lai nodrošinātu plašāku ieinteresēto personu dalību iepirkumā, ir lietderīgi pagarināt pieteikumu iesniegšanas termiņu. Komisija diskutē par termiņu, par kādu būtu pagarināms pieteikumu iesniegšanas termiņš, un nolemj, ka 2 nedēļu termiņa pagarinājums ir samērīgs un atbilstošs gan, lai veicinātu plašāku ieinteresēto personu dalību Iepirkuma procedūrā un tādējādi nodrošinot konkurenci, gan ieinteresēto piegādātāju interesi Iepirkumā un, iespējams, pieteikuma iesniegšanu. Ņemot vērā minēto, Komisija sagatavo atbildi uz ieinteresētā kandidāta lūgumu:
	Nr. p.k.
	Ieinteresētā kandidāta lūgums
	Komisijas atbilde

	1.
	Lūdzam pagarināt pieteikumu iesniegšanas termiņu.
Ņemot vērā iepirkuma priekšmeta apjomu, tehnisko sarežģītību un kritisko nozīmi, papildu laiks būtiski veicinātu kvalitatīvu un pilnvērtīgu pieteikumu sagatavošanu.
Tā kā projekts skar kritisku uzticamības pakalpojumu infrastruktūru, ir nepieciešams papildus laiks, lai kvalitatīvi izvērtētu tehniskos, organizatoriskos un atbilstības aspektus, kā arī nodrošinātu visu iesaistīto speciālistu un partneru pieejamību.
Lūdzam izvērtēt iespēju pagarināt pieteikumu iesniegšanas termiņu vismaz par 2–3 nedēļām.
	Pasūtītājs ir saņēmis ieinteresētā kandidāta lūgumu pagarināt pieteikumu iesniegšanas termiņu.
Izvērtējot minēto lūgumu, pasūtītājs konstatē, ka termiņa pagarināšana var veicināt plašāku ieinteresēto personu dalību iepirkuma procedūrā.
Ņemot vērā iepriekš minēto, pasūtītājs nolemj pagarināt pieteikumu iesniegšanas un atvēršanas termiņu līdz 2026.gada 9.jūnijam.




Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 69.punktu, ja iepirkuma komisija pagarina pieteikumu iesniegšanas termiņu, pasūtītājs sagatavo un atkārtoti publicē paziņojumu par līgumu Iepirkumu uzraudzības biroja tīmekļvietnē, ja paredzamā līgumcena ir mazāka par Ministru kabineta noteiktajām līgumcenu robežvērtībām, vai nosūta to Eiropas Savienības Publikāciju birojam publicēšanai Eiropas Savienības Oficiālajā Vēstnesī, ja paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka. Ja paziņojums par līgumu publicēts Eiropas Savienības Oficiālajā Vēstnesī, minimālais termiņš, par kuru pasūtītājs ir tiesīgs pagarināt pieteikumu iesniegšanas termiņu, ir septiņas dienas. Šāda pieteikumu iesniegšanas termiņa pagarināšana nav uzskatāma par grozījumiem iepirkuma procedūras dokumentos.

Iepirkuma komisija vienbalsīgi ar 7 (septiņām) balsīm “par” nolēma:
1.1. Pagarināt pieteikumu iesniegšanas un atvēršanas termiņu līdz 2026.gada 9.jūnijam;
1.2. Publicēt paziņojumu par līgumu Iepirkumu uzraudzības biroja publikāciju vadības sistēmā un nosūtīt to Eiropas Savienības Publikāciju birojam publicēšanai Eiropas Savienības Oficiālajā Vēstnesī, ņemot vērā to, ka iepirkuma paredzamā līgumcena pārsniedz Ministru kabineta noteiktās līgumcenu robežvērtības;
1.3. Apstiprināt iepirkuma nolikuma konsolidēto versiju ar pieteikumu iesniegšanas un atvēršanas termiņa pagarinājumu atbilstoši pielikumā pievienotajai redakcijai;
1.4. Apstiprināt sagatavoto atbildi uz ieinteresētā kandidāta lūgumu;
1.5. Ievietot šī protokola izrakstu EIS e-konkursu apakšsistēmā www.eis.gov.lv;
1.6. Uzdot L.Beļkus nodrošināt protokolā 1.2. un 1.5. punktā norādītā lēmuma izpildi.


Pielikumā: 
[..]



Iepirkuma komisijas priekšsēdētāja			(PARAKSTS)			K.Zālīte

Iepirkuma komisijas priekšsēdētājas vietniece	(PARAKSTS)		            L.Miķelsone

Iepirkuma komisijas locekle				(PARAKSTS)			I.Gaile

Iepirkuma komisijas locekle, protokolētāja		(PARAKSTS)			L.Beļkus

Iepirkuma komisijas loceklis				(PARAKSTS)			A.Kudiņš

Iepirkuma komisijas loceklis				(PARAKSTS)			J.Biedriņš

Iepirkuma komisijas loceklis				(PARAKSTS)		            U.Dreimanis

Pieaicinātais eksperts (bez balsstiesībām)		(PARAKSTS)			I.Dzene




Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle L.Beļkus
Šis dokuments ir apliecināts elektroniski ar drošu elektronisko parakstu un satur laika zīmogu. Izraksta datums ir parakstītāja laika zīmoga datums.

